ម៉ានិត

ម៉ានិត (English: Manith Jupiter) (ឈ្មោះកំណើត ៖ ម៉ុង ម៉ានិត) កើតនៅ ថ្ងៃទី២៥ ខែមីនា ឆ្នាំ ១៩៩៦ ។ លោកគឺជាតារា Original Artist មួយរូបដ៏មានប្រជាប្រិយភាពនៅក្នុងប្រទេសកម្ពុជា ដែលគេស្គាល់លោកតាមរយៈការ Upload បទចម្រៀងរបស់លោកនៅលើបណ្ដាញសង្គម Youtube នាឆ្នាំ២០១០ ។ រហូតមកដល់ឆ្នាំ ២០១២ លោកបានចេញនូវបទចម្រៀង Original Song ដែលមានចំណងជើងថា (មាននាងក៏ធុញ គ្នាននាងក៏ធុញ) ដែលបទមួយនេះបានធ្វើឲ្យលោកកសាងភាពល្បីឈ្មោះមកដល់សព្វថ្ងៃនេះ។

អ្នកចម្រៀងខ្មែរ

ជីវិតចាប់ផ្ដើម 
ម៉ានិត (Jupiter)​ (ឈ្មោះកំណើត ៖ ម៉ុង ម៉ានិត) កើតនៅក្នុងឆ្នាំ ១៩៩៦ ប្រជាជនខ្មែរទូទៅស្គាល់និងទម្លាប់ហៅលោកថា «ម៉ានិត»។ ម៉ានិត (Jupiter) បានបញ្ចប់ការសិក្សាថ្នាក់បឋមសិក្សា និងមធ្យមសិក្សា នៅវិទ្យាល័យសន្ធរម៉ុក។ កាលពីកុមារភាព លោកបានបង្ហាញខ្លួនជាលើកដំបូងក្នុងនាមជាតារាសម្តែងកុមារ នៅក្នុងផលិតកម្មក្នុងស្រុកមួយចំនួន និងពាណិជ្ជកម្មផ្សេងៗ។ លោកត្រូវបានប្រជាជនខ្មែរស្គាល់ថាជាតារាសម្តែងកុមារ បន្ទាប់ពីបានចូលរួមសម្តែងនៅក្នុងភាពយន្តខ្នាតធំមនោសញ្ចេតនាបែបកំប្លែងរឿង «ប្តីល្អ» កាលពីឆ្នាំ២០០៣ ។ បន្ទាប់មក លោកក៏បានបន្តចូលរួមសម្តែងក្នុងភាពយន្តខ្នាតធំរឿង «ទឹកចិត្តម្តាយ» (២០០៣) និង«មមាចប្រលែងភ្លើង» (២០០៥)។ លោកក៏បានចូលរួមសម្តែងនៅក្នុងរឿងភាគទូរទស្សន៍ដូចជា «ស្នាមស្នេហ៍សមុទ្ររាម» (២០០៦) «បេះដូងអ្នកប្រដាល់» (២០០៧) និង «ឧត្តមភរិយា» (២០០៩)។ កាលណោះ លោកក៏ធ្លាប់បានសម្តែងល្ខោននិយាយ ដែលចាក់ផ្សាយតាមវិទ្យុផងដែរ។ នៅក្នុងឆ្នាំ ២០១០ លោកបានបញ្ចប់អាជីពជាតារាសម្តែង ហើយបានផ្តោតអារម្មណ៍ទៅលើការសិក្សាវិញ។ ទន្ទឹមនឹងនោះដែរ លោកក៏បានចាប់ផ្តើមសិក្សាតូរ្យតន្ត្រីដោយខ្លួនឯង និងតាមមិត្តភក្តិ។ ដោយមានទេពកោសល្យពីកំណើត លោកបានតែងនិពន្ធចម្រៀងជាច្រើនបទ ហើយបានបង្ហោះចូលទៅក្នុងបណ្ដាញសង្គម ដូចជា Youtube និង Facebook រហូតមកដល់ឆ្នាំ ២០១២ ទើបលោកមានភាពល្បីល្បាញតាមរយៈស្នាដៃចម្រៀងរបស់លោក ។

អាជីពតន្ត្រី

២០១២ ការចាប់ផ្ដើមអាជីពតន្ត្រីរបស់ ម៉ានិត (Jupiter) ជាមួយនិងបទចម្រៀងពេញនិយម 

ក្នុងឆ្នាំ ២០១២ ម៉ានិត (Jupiter) បានចេញនូវបទចម្រៀងមួយ មានចំណងជើងថា មាននាងក៏ធុញ គ្មាននាងក៏ធុញ ដែលជាបទ Original Song នៅលើបណ្ដាញសង្គម Youtube ពេលនោះមានការចាប់អារម្មណ៍ពីមហាជនជាច្រើន ដោយការសរសើរគ្រប់គ្នាថាបទនេះពីរោះ ដែលធ្វើឲ្យលោកមានភាពល្បីល្បាញពីចាប់ពេលនោះមក ក្រោយមកលោកក៏បានទៅចូលរួមជាមួយផលិតកម្ម Phleng Records (it's not Silent) ក្នុងឆ្នាំ ២០១៣ ។

២០១៣ - ២០១៥ ការចូលរួមជាមួយផលិតកម្ម Phleng Records (it's not Silent) 

ក្នុងឆ្នាំ ២០១៣ ម៉ានិត (Jupiter) បានចូលរួមជាមួយនឹងផលិតកម្ម Phleng Records ហើយបានចេញនូវអាល់ប៊ុមចម្រៀងពេញនិយមជាបន្តបន្ទាប់ក្នុងនោះមាន (អាល់ប៊ុម Magical) (អាល់ប៊ុម Closer) (អាល់ប៊ុម G-Light)។ នៅឆ្នាំ ២០១៤ ម៉ានិត (Jupiter) បានចេញនូវអាល់ប៊ុមបន្តបន្ទាប់ទៀតដូចជា (អាល់ប៊ុម ស្នេហ៍ក្បែរផ្ទះ) (អាល់ប៊ុម ស្នេហាស្មើសូន្យ) និង (អាល់ប៊ុម Lollipop) ។ នៅឆ្នាំ ២០១៥ លោកបានបន្តចេញនូវបទចម្រៀងក្នុង Phleng Record បន្តទៀតដូចជា (អាល់ប៊ុម គេអស្ចារ្យហើយ) ដែលជាអាល់ប៊ុមចុងក្រោយរបស់លោកនៅក្នុងផលិតកម្ម Phleng Records ។

២០១៦ - ២០១៨ ម៉ានិត (Jupiter) បានចាប់អាជីពបន្ថែមជាអ្នកនិពន្ធសៀវភៅរឿងប្រលោមលោក 

ក្នុងឆ្នាំ ២០១៦ ម៉ានិត (Jupiter) បានចាកចេញពីផលិតកម្ម Phleng Records ហើយក្លាយខ្លួនជាតារាចម្រៀងឯករាជ្យ ហើយលោកព្រមទាំងបានចាប់អាជីពបន្ថែមជាអ្នកនិពន្ធសៀវភៅរឿងប្រលោមលោក ។ នៅឆ្នាំ ២០១៦ លោកបានចេញផ្សាយនូវសៀវភៅប្រលោមលោកដំបូងមានចំណងជើងថា «បេសកកម្មមួយ» ដែលជាស្នាដៃនិពន្ធរបស់លោកផ្ទាល់ ដែលទទួលបានការពេញនិយមអានជាខ្លាំងពីសំណាក់យុវវ័យ និងសិស្សានុសិស្សជាច្រើន ។ សៀវភៅប្រលោមលោកនេះផងដែរ ក៏បានបោះពុម្ពចេញផ្សាយកន្លងទៅនៅក្នុងកម្មវិធី "ពិព័រណ៍សៀវភៅនៅកម្ពុជាលើកទី៥"។  
ក្នុងឆ្នាំ ២០១៧ ម៉ានិត (Jupiter) មិនសូវចេញបទចម្រៀងនោះទេ ដែលមើលទៅលោកដូចជាស្ងប់ស្ងាត់ រវល់ក្នុងកិច្ចការនិពន្ធសៀវភៅរឿងរបស់លោក ដែលសៀវភៅរឿងទី២ គឺរឿង ផ្ទះកណ្ដាលបឹង  ក្នុងឆ្នាំ ២០១៨ ស្នាដៃនិពន្ធរបស់ ម៉ានិត (Jupiter) គឺសៀវភៅប្រឡោមលោករឿង "បេសកកម្មមួយ" ត្រូវបានចេញផ្សាយជាភាពយន្តភាគផ្លូវការណ៍នៅស្ថានីយប៉ុស្ត៍ទូរទស្សន៍ My-TV ផងដែរ។  ក្នុងឆ្នាំ ២០១៨ ដដែល ម៉ានិត (Jupiter) បានត្រឡប់មកវិញជាមួយនិងការចេញ អាលប៊ុមថ្មីរបស់គាត់គឺ អាលប៊ុម សមុទ្រ។

សមិទ្ធិផល

កាត់ឡុកតន្ត្រី

Album Own Studio

Album Phleng Records

ស្នាដៃនិពន្ធ សៀវភៅប្រលោមលោក 
 បេសកកម្មមួយ (១២ វិច្ឆិកា ២០១៦)
 បេសកកម្មមួយ: ទាសករផ្លូវចិត្ត (១០ មីនា ២០១៧)
 ផ្ទះកណ្ដាលបឹង (២៨ កញ្ញា ២០១៧)
 ស្ដេចម៉ែ ស្ដេចកូន (២៨ មីនា ២០១៨)
 កូនទី៦ (៩ កញ្ញា ២០១៨)
 សុបិន (៨ ធ្នូ ២០១៩)
 ជួបគ្នា១៥ឆ្នាំក្រោយ (១៨ តុលា ២០២០)

ឯកសារយោង